කැකිරාව, තෝනිගල ප්‍රදේශයේදී ත්‍රීරෝද රථයක කැබ්රථයක් ගැටීමෙන් ඊයේ (11) පස්වරුවේ සිදුවූ අනතුරකින් කාන්තාවක් ජීවිතක්ෂයට පත්ව තවත් සිව්දෙනෙකු තුවාල ලබා තිබෙනවා.මෙලෙස ජීවිතක්ෂයට පත්ව ඇත්තේ 53 හැවිරිදි කාන්තාවක්.නවතා තිබූ  ත්‍රිරෝද රථයක පසුපසින් පැමිණි කැබ් රථයක් ගැටීමෙන් මෙම අනතුර සිදුව ඇති අතර අනතුරෙන් බරපතල තුවාල ලැබූ පිරිස කැකිරාව රෝහලට ඇතුළත් කරන ඇති බවයි වාර්තාවන්නේ.ඒ අවස්ථාවේදීත් එක් කාන්තාවක් මියගොස් සිට ඇති බවයි අප වාර්තාකරු පැවසුවේ.අනතුර සිදුවන අවස්ථාවේ ත්‍රිරෝද රථයේ පුද්ගලයින් පස්දෙනෙකු සිට ඇති අතර එම පිරිස එකම පවුලේ අය බවයි පොලිසිය පවසන්නේ.අවමංගල උත්සවයකට සහභාගී වී නැවත යමින් සිටියදී ඔවුන් මෙම අනතුරට මුහුණ පා තිබෙනවා.රිය අනතුර සම්බන්ධයෙන් අත්අඩංගුවට පත් කැබ්රථයේ රියදුරු අද (12) කැකිරාව දිසා මහේස්ත්‍රාත් අධිකරණය වෙත ඉදිරිපත් කිරීමට නියමිවයි.කැකිරාව පොලිස් රථවාහන අංශය මෙම රිය අනතුර සම්බන්ධයෙන් වැඩිදුර විමර්ශණ සිදුකරනු ලබනවා.